CELEX: 62008CN0499
Language: el
Date: 2008-11-19 00:00:00
Title: Υπόθεση C-499/08: Αίτηση για την έκδοση προδικαστικής αποφάσεως, την οποία υπέβαλε το Vestre Landsret (Δανία) στις 19 Νοεμβρίου 2008 — Ingeniørforeningen i Danmark για λογαριασμό του Ole Andersen κατά Region Syddanmark

24.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/17
            
         Αίτηση για την έκδοση προδικαστικής αποφάσεως, την οποία υπέβαλε το Vestre Landsret (Δανία) στις 19 Νοεμβρίου 2008 — Ingeniørforeningen i Danmark για λογαριασμό του Ole Andersen κατά Region Syddanmark
   (Υπόθεση C-499/08)
   (2009/C 19/31)
   Γλώσσα διαδικασίας: η δανική
   Αιτούν δικαστήριο
   Vestre Landsret
   Διάδικοι στην υπόθεση της κύριας δίκης
   
      Ενάγων: Ingeniorforeningen i Danmark για λογαριασμό του Ole Andersen
   
      Εναγομένη: Region Syddanmark
   Προδικαστικό ερώτημα
   Έχει η απαγόρευση αμέσων ή εμμέσων διακρίσεων λόγω ηλικίας, που περιέχεται στα άρθρα 2 και 6 της οδηγίας 2000/78/ΕΚ (1) του Συμβουλίου, την έννοια ότι δεν επιτρέπει σε κράτος μέλος να διατηρεί σε ισχύ νομική ρύθμιση στο πλαίσιο της οποίας ο εργοδότης, όταν καταγγέλλει τη σύμβαση εργασίας ενός εργαζομένου ο οποίος έχει απασχοληθεί αδιαλείπτως στην ίδια επιχείρηση επί 12, 15 ή 18 έτη, υποχρεούται να καταβάλει κατά τον χρόνο καταγγελίας της συμβάσεως ποσό ίσο προς έναν, δύο ή τρείς μηνιαίους μισθούς, αντιστοίχως, αλλά η οποία προβλέπει ότι η εν λόγω αποζημίωση δεν οφείλεται στην περίπτωση που ο μισθωτός εργαζόμενος, αμέσως μετά την καταγγελία και τη λύση της συμβάσεως εργασίας του, δικαιούται να εισπράξει σύνταξη γήρατος από ταμείο συντάξεων στο οποίο έχει καταβάλει εισφορές ο εργοδότης;
   
      (1)  EE L 303, σ. 16.